Szabadnapos zsarupár kapta el a férfit, aki eltalicskázta a röszkei posta páncélszekrényét
Két szabadnapos zsaru ébersége akadályozta meg, hogy egy tolvaj elsétáljon, pontosabban eltalicskázzon a röszkei posta egyik páncélszekrényével. A mackóval nem sokra ment volna a betörõ, csak nyomtatványok voltak benne, alaposan mellényúlt.
Köteles Krisztián törzszászlós, a Szegedi Határrendészeti Kirendeltség munkatársa arra ébredt röszkei otthonában szeptember 12-én hajnalban, hogy ugatnak a kutyáik. Párjával, Miklós Csilla fõ­törzs­õrmesterrel megszokták, hogy a velük élõ két szolgálati kutya, Ninja, a belga juhász és Maya, a német juhász elhallgatnak a gazdik parancsszavára, de a két eb a harmadik figyelmeztetés után sem csendesedett.
 

  – Ekkor már gondoltam, hogy a kutyáink nem egy kóbor macskára figyeltek föl, kimentem megnézni, mire, kire lármáznak – emlékezett vissza a törzszászlós. – Zseblámpával világítottam be a házunk elõtti utcafrontot, és az egyik rózsabokor tövében egy fura, fehér csomagra lettem figyelmes. Na meg arra, hogy valaki kuporog mögötte, igyekszik láthatatlanná válni, de nem sok sikerrel.

– Elõször azt hittük, egy határsértõnek sikerült átjutnia a mûszaki záron, õt érezték meg a kutyák – vette át a szót a fõtörzsõrmester. – Odamentünk a bokorhoz, és elõször a csomagot néztük meg közelebbrõl. Amikor láttuk rajta a feliratot, hogy „Magyar Posta", rájöttünk, a bokor mögött lapító alak egészen más határokat feszegethetett, mint amire elõször gondoltunk. A bujkáló elõjött, egy sísapka volt az arcába húzva, két kivágott lyukkal a szeménél.

  Teljesen egyértelmûvé vált, hogy betörõt fogtunk. A férfi egész idõ alatt egy hangot sem szólt, csak vigyorgott bambán, elmenekülni sem próbált.

A két zsaru bemutatkozott, a törvény szerint szolgálatba helyezték magukat, értesítették a rendõrség ügyeletét, és visszatartották a 26 éves röszkei F. Máriót. A helyszínre érkezõ jár­õrök jelezték, pár perccel szabadnapos kollégáik hívása elõtt a röszkei posta riasztója is jelzett. Valaki kivágta a posta udvarának kerítését, betörte az épület fotocellás üvegajtaját, és a falból kiszakított egy számzáras páncélszekrényt. A posta egyik kiskocsijára rakva vitte el. Ez volt az a fehéren világító csomag, amit a két zsaru észrevett.

A Szegedi Rendõrkapitányság szabadlábon hagyása mellett lopás bûntettének megalapozott gyanúja miatt indított eljárást F. Márió ellen. Ekkor már beszélt, és nemcsak a röszkei postai betörést, hanem egy másik bûncselekmény elkövetését is beismerte. Otthon akarta szétverni a páncélszekrényt, de nem lett volna benne nagy öröme: a posta abban csak iratokat, nyomtatványokat tartott. A két éber zsaru jóvoltából a páncélszekrény megúszta a feldarabolást, még aznap visszakerült a helyére.
Röszke Szeged és környéke tolvaj posta